Enningdalsvassdraget
Store norske leksikon,Geografi,Norges geografi,Viken,Halden
Enningdalsvassdraget er et vassdrag i Halden og Aremark kommuner, Viken fylke, samt tilstøtende område i Sverige, og med utløp innerst i Iddefjorden. Den øvre delen av vassdraget preges av flere kildeelver. Det østligste kommer fra skogstraktene sør for Lundeheia (271 meter over havet) i Aremark hvorfra bekken renner sørover til Søndre Boksjø (166 moh.) på grensen til Sverige. I vest har vassdraget to hovedtilløp, ett fra grensetraktene mellom Halden og Aremark i nord og ett fra skogstraktene i Halden i vest. Disse to tilløpene munner begge ut i Nordre Boksjø (173 moh.) på grensen mellom Halden og Aremark. Fra Nordre Boksjø renner så en kort elv til Søndre Boksjø.
Fra Søndre Boksjø følger Hallerødelva grensen mot Sverige til Nordre Kornsjø (141 moh.), og over en bro midt på sjøen krysser Østfoldbanen grensen til Sverige. Fra Nordre Kornsjø renner Kynne älv sørover og danner Mellan og Södra Kornsjön på svensk side, og fra sistnevnte renner elva vestover til Södra Bullaresjön (44 moh.). Herfra renner Långevallsälven nordover til Norra Bullaresjön og fra denne renner Enningdalselva videre nordover og inn i Norge igjen ved Holtet. Like før utløpet opptas Ørselva fra Ørsjøen. Største lengde er på rundt 71 km. Den nedre delen av Enningdalselva, nedenfor Rødsvannet (17 moh.), kalles også Berbyelva.Vedrørende navnet, se Enningdal. Les mer i Store norske leksikon Viken vassdrag